
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  17ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 118/2024
Στη Λευκάδα σήμερα στις 27 του μηνός Ιουνίου, του έτους 2024, ημέρα Πέμπτη και ώρα 15:00 ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 6 του Ν. 5056/2023 και τις υπ΄αριθ. 1237/94548/06.11.2023, 98/8182/26.01.2024  εγκυκλίους του Υπουργείου Εσωτερικών, ύστερα από την με αρ. πρωτ. 14192/21.6.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.
ΠΑΡΟΝΤΕΣ                                                                     ΑΠΟΝΤΕΣ

	1
	Σκλαβενίτης Ευστάθιος (Πρόεδρος)
	1
	Γαντζίας Ιωάννης

	2
	Καραγιάννης Αθανάσιος
	2
	Σολδάτος Γεώργιος 

	3
	Σκληρός Φίλιππος 
	3
	Αραβανή Χριστίνα 

	4
	Κάτσενου Θεοδώρα
	4
	Βεροιώτης Αλέξανδρος 

	5
	Βεργίνης Σπυρίδων 
	5
	Γιαννιώτης Παναγιώτης 

	6
	Μαργέλη Μαρία 
	6
	

	7
	Μπακογιώργος Χρήστος 
	7
	(οι οποίοι ήταν απόντες 

	8
	Κονιδάρης Κωνσταντίνος 
	8
	 αν και κλήθηκαν νόμιμα)

	9
	Αρματάς Γεράσιμος 
	9
	

	10
	Κωνσταντινίδη Σεβαστή
	10
	

	11
	Λάζαρης Νικόλαος 
	11
	

	12
	Γιαννούτσος Χαράλαμπος
	12
	

	13
	Καλός Χαράλαμπος 
	13
	

	14
	Λύγδας Σπυρίδων 
	14
	

	15
	Μπελεγρίνος Σπυρίδων 
	15
	

	16
	Τσιρογιάννης Γεώργιος
	16
	

	17
	Πεντεσπίτης Νικόλαος 
	17
	

	18
	Γαζής Γεώργιος 
	18
	

	19
	Αργυρός Νικόλαος 
	19
	

	20
	Δρακονταειδής Κωνσταντίνος  
	20
	

	21
	Σέρβος Κωνσταντίνος 
	21
	

	22
	Θερμός Ευάγγελος 
	22
	

	23
	Βερροιώτης Ευάγγελος 
	23
	

	24
	Λάζαρης Αρίστος 
	24
	

	25
	
	25
	

	26
	
	26
	

	27
	
	27
	

	28
	
	28
	

	29
	
	29
	


Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι τέσσερα (24)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκε για συζήτηση ένα (1) θέμα Εκτός Ημερήσιας Διάταξης.

Οι Δ.Σ. Κάτσενου Θεοδώρα, Μπακογιώργος Χρήστος, Κονιδάρης Κων/νος, Γιαννούτσος Χαράλαμπος, Λύγδας Σπυρίδων, Τσιρογιάννης Γεώργιος και Αργυρός Νικόλαος, αποχώρησαν πριν την συζήτηση του 2ου θέματος της Η.Δ.

Ο Δ.Σ. Θερμός Ευάγγελος, αποχώρησε πριν την συζήτηση του 4ου θέματος της Η.Δ.

ΘΕΜΑ 4ο: Απόφαση ∆.Σ. για έγκριση συμμετοχής του Δήμου Λευκάδας στο νέο Δίκτυο ΔΑΦΝΗ με την επωνυμία «Δίκτυο Αειφόρων Νήσων Α.Ε. – Αναπτυξιακός Οργανισμός Τοπικής Αυτοδιοίκησης (Α.Ο.Τ.Α.)» 
Εισηγητής: Δρ. Ξενοφών Ν. Βεργίνης, Δήμαρχος
Ο Πρόεδρος του Δημ. Συμβουλίου κ. Ευστάθιος Σκλαβενίτης, έδωσε τον λόγο στον Δήμαρχο Δρ. Ξενοφώντα Ν. Βεργίνη, ο οποίος εισηγούμενος το θέμα, έθεσε υπόψη των μελών του Δ.Σ. τα εξής:
«Το Δίκτυο Αειφόρων Νήσων (ΔΑΦΝΗ) είναι μία αστική μη κερδοσκοπική εταιρεία νησιωτικών ΟΤΑ α’ και β’ βαθμού. Συστάθηκε το 2006, με στόχο την ενδυνάμωση της τοπικής αυτοδιοίκησης των νησιών και την ενεργοποίηση ενός βιώσιμου μοντέλου ανάπτυξης στο νησιωτικό χώρο, το οποίο να βασίζεται στην αειφόρο και έξυπνη διαχείριση των φυσικών πόρων και υποδομών, στον βιώσιμο τουρισμό αξιοποιώντας τους φυσικούς και πολιτισμικούς πόρους των νησιών και στη λειτουργική διασύνδεση του πρωτογενούς με το δευτερογενή και τριτογενή τομέα.

Το ΔΑΦΝΗ έχει σήμερα 57 μέλη, από τα οποία 53 νησιωτικοί Δήμοι στο Αιγαίο και το Ιόνιο, οι Περιφέρειες Βορείου Αιγαίου, Νοτίου Αιγαίου και Ιονίων Νήσων και η Περιφερειακή Ένωση Δήμων Ιονίων Νήσων. 

Συμμετέχει ως εταίρος σε σημαντικό αριθμό ερευνητικών και μη έργων που χρηματοδοτούνται από εθνικά και ευρωπαϊκά προγράμματα, εξασφαλίζοντας πόρους για την υλοποίηση έργων καινοτομίας, την εκπαίδευση / κατάρτιση, τη μεταφορά τεχνογνωσίας, την παραγωγή προτάσεων πολιτικών που αφορούν την ανάπτυξη των νησιών και την υλοποίηση δράσεων και έργων προς όφελος των μελών του.

Παράλληλα, παρέχει σημαντική τεχνική υποστήριξη για την ωρίμανση έργων των μελών του εξασφαλίζοντας την ένταξη αυτών στα διάφορα διαθέσιμα χρηματοδοτικά προγράμματα. 

Χάρη στη συστηματική και πολυσχιδή του δράση και το εύρος των συνεργασιών που έχει αναπτύξει, το ΔΑΦΝΗ αναγνωρίζεται ευρέως ως ένας πολύτιμος εταίρος των νησιών, τόσο σε εθνικό όσο και σε ευρωπαϊκό επίπεδο.

Ο Δήμος μας συμμετέχει στο ΔΑΦΝΗ αξιοποιώντας επί σειρά ετών την τεχνογνωσία του φορέα.

Η Γενική Συνέλευση του Δικτύου Αειφόρων Νήσων (ΔΑΦΝΗ), αξιοποιώντας τις πρόσφατες νομοθετικές προβλέψεις έλαβε απόφαση κατά την έκτακτη συνεδρίαση της 2ης Μαρτίου 2024 για την μετατροπή του ΔΑΦΝΗ από Δίκτυο ΟΤΑ σε Αναπτυξιακό ΟΤΑ Α.Ε..
Συγκεκριμένα, σύμφωνα με την παρ. 6 του άρθρου 2 του ν. 4674/2020, όπως τροποποιήθηκε με άρθρο 61 του Ν5083/2024, δόθηκε νέα δυνατότητα στα Δίκτυα Δήμων και Περιφερειών του άρθρου 101 του ν. 3852/1010, όπως το ΔΑΦΝΗ, να μετατραπούν σε Αναπτυξιακούς Οργανισμούς Τοπικής Αυτοδιοίκησης (ΑΟΤΑ). Σε συνέχεια αυτού το Διοικητικό Συμβούλιο του ΔΑΦΝΗ με πρόσφατη απόφαση του παρέλαβε και ενέκρινε την οικονομοτεχνική μελέτη, απαραίτητη για την μετατροπή του ΔΑΦΝΗ από Δίκτυο ΟΤΑ σε ΑΟΤΑ, και συνέταξε σχέδιο καταστατικού για τον ΑΟΤΑ.

Τα μέλη του ΔΑΦΝΗ θα πρέπει να λάβουν αποφάσεις των Δημοτικών Συμβουλίων του μέχρι την 30η Ιουνίου 2024 ώστε να συμμετάσχουν στο ΔΑΦΝΗ με την νέα του νομική μορφή, αυτή της ανώνυμης εταιρείας ειδικού σκοπού των ΟΤΑ, η οποία θα λειτουργεί υπέρ του δημοσίου συμφέροντος υπό το καθεστώς λειτουργίας των Αναπτυξιακών Οργανισμών Τοπικής Αυτοδιοίκησης.

Η σκοπιμότητα μετατροπής του ΔΑΦΝΗ από Δίκτυο ΟΤΑ σε Αναπτυξιακό ΟΤΑ αναλύεται στα παρακάτω βασικά σημεία:

· Διατήρηση της ανταγωνιστικότητας του φορέα και κεφαλαιοποίηση της σημαντικής συσσωρευμένης εμπειρίας του ΔΑΦΝΗ η οποία μπορεί να αποδώσει τα μέγιστα σε άμεσο χρόνο για τους μετόχους του ΑΟΤΑ ΔΑΦΝΗ. 

· Αξιοποίηση ξεκάθαρου νομοθετικού πλαισίου λειτουργίας των ΑΟΤΑ σε αντιδιαστολή με τα Δίκτυα ΟΤΑ.

· Αξιοποίηση λειτουργικών διευκολύνσεων ΑΟΤΑ συγκριτικά με Δίκτυα ΟΤΑ.

· Συμπληρωματική λειτουργία με ΟΤΑ και υφιστάμενα νομικά πρόσωπα τους για την παροχή τεχνικής υποστήριξης.

Οι σκοποί και αρμοδιότητες του Α.Ο.Τ.Α. ΔΑΦΝΗ, όπως προκύπτει και από την σχετική μελέτη και το σχέδιο του καταστατικού, αποτυπώνονται στη συνέχεια. 

α) την εφαρμογή της αναπτυξιακής πολιτικής σε συνεργασία με τους ΟΤΑ,

β) την επιστημονική, συμβουλευτική και τεχνική υποστήριξη των ΟΤΑ,

γ) την προώθηση της βιώσιμης και αειφόρου ανάπτυξης,

δ) την ωρίμανση και εκτέλεση έργων υποδομής,

ε) την ωρίμανση, εκτέλεση έργων και παροχή υπηρεσιών ψηφιακής σύγκλισης,

στ) την ανάληψη ρόλου λειτουργού υπηρεσιών και υποδομών των ΟΤΑ,

ζ) την υποστήριξη των ΟΤΑ στην υλοποίηση των αρμοδιοτήτων τους.

Στη συνέχεια παρατίθενται τα βασικά ενδογενή και εξωγενή χαρακτηριστικά τα οποία, όπως παρουσιάστηκαν στην Γενική Συνέλευση και αποτυπώνονται στη σχετική μελέτη, καθιστούν την μετατροπή του ΔΑΦΝΗ σε ΑΟΤΑ ιδιαίτερα ωφέλιμη για τα σημερινά μέλη του Δικτύου και αυριανούς μετόχους του ΑΟΤΑ.

· Η σημαντική υφιστάμενη στελέχωση του ΔΑΦΝΗ. Αυτή τη στιγμή στο ΔΑΦΝΗ απασχολούνται μέσω συμβάσεων μίσθωσης έργου 20 άτομα τα οποία μπορούν άμεσα να παράξουν ωφέλιμο έργο για τους μετόχους και πελάτες του ΑΟΤΑ.

· Η σημαντική εμπειρία του ΔΑΦΝΗ σε διαδικασίες ωρίμανσης έργων προς ένταξη σε χρηματοδοτικά εργαλεία.

· Η σημαντική εμπειρία του ΔΑΦΝΗ στη συνεργασία με γνωμοδοτούσες και αδειοδοτούσες αρχές.

· Η σημαντική εμπειρία του ΔΑΦΝΗ στη συνεργασία με Διαχειριστικές Αρχές ταμείων και χρηματοδοτικών προγραμμάτων διασφαλίζοντας την αποδοτική παροχή τεχνικής υποστήριξης για την ένταξη προτάσεων σε σχετικές προσκλήσεις.

· Η εμπειρία του ΔΑΦΝΗ ως Αναθέτουσας Αρχής σχετικά με την εφαρμογή σχετικών διαδικασιών εσωτερικής λειτουργίας και ανάθεσης δημοσίων συμβάσεων.

· Η εμπειρία του ΔΑΦΝΗ στην δημοπράτηση προμηθειών και έργων στο πλαίσιο του έργου «Κύθνος Έξυπνο Νησί»

· Η σημαντική εμπειρία του ΔΑΦΝΗ στην εξασφάλιση χρηματοδοτήσεων μέσω Ευρωπαϊκών προγραμμάτων που μπορούν να ενισχύσουν την οικονομική βιωσιμότητα του ΑΟΤΑ.

· Η δυνατότητα αξιοποίησης πόρων έργων του ΔΑΦΝΗ για την κάλυψη αναγκών μισθοδοσίας του προσωπικού του ΑΟΤΑ. Ιδιαίτερα κρίσιμο στοιχείο για την εξασφάλιση της χρηματοδοτικής επάρκειας του ΑΟΤΑ τουλάχιστον τους πρώτους μήνες.

· Η δυνατότητα αξιοποίησης των υποδομών έδρας και υλικοτεχνικών υποδομών του ΔΑΦΝΗ τουλάχιστον για το πρώτο διάστημα λειτουργίας του ΑΟΤΑ.

· Η συνεισφορά της ήδη υπάρχουσας εμπειρίας του νομικού και οικονομικού συμβούλου του ΔΑΦΝΗ στη σύσταση και λειτουργία ΑΟΤΑ.

Τέλος, σημειώνεται ότι δεδομένης της οικονομικής επάρκειας του ΔΑΦΝΗ δεν προκύπτει απαίτηση ενίσχυσης του μετοχικού κεφαλαίου του ΔΑΦΝΗ κατά την μετατροπή του σε ΑΟΤΑ. Η μετοχική σύνθεση αυτού προκύπτει μέσω του μετασχηματισμού των εισφορών εγγραφής των μελών του στο Δίκτυο σε αντίστοιχο μετοχικό κεφάλαιο. 

Θέτω υπόψη σας:

1. τις διατάξεις των Ν.3463/2006, Ν.3852/2010, Ν.4555/2018, Ν.4548/2018 και Ν.4674/2020 όπως τροποποιήθηκαν και ισχύουν
2. την από 7-6-2024 οικονομοτεχνική μελέτη μετατροπής του Δικτύου Αειφόρων Νήσων σε Αναπτυξιακό Οργανισμό Τοπικής Αυτοδιοίκησης

3. το σχέδιο καταστατικού του Αναπτυξιακού Οργανισμού Τοπικής Αυτοδιοίκησης με την επωνυμία «ΔΙΚΤΥΟ ΑΕΙΦΟΡΩΝ ΝΗΣΩΝ Α.Ε. – ΑΝΑΠΤΥΞΙΑΚΟΣ ΟΡΓΑΝΙΣΜΟΣ ΤΟΠΙΚΗΣ ΑΥΤΟΔΙΟΙΚΗΣΗΣ»,

εισηγούμαι

τη συμμετοχή του Δήμου Λευκάδας στο ΔΑΦΝΗ υπό το νέο καθεστώς του Α.Ο.Τ.Α.»

Ακολούθησε ψηφοφορία.

Υπέρ της εισήγησης ψήφισαν δέκα τρεις (13) Δ.Σ.

Κατά ψήφισε ο Δ.Σ. Βερροιώτης Ευάγγελος.

Παρών ψήφισαν δύο (2) Δ.Σ. οι κ.κ. Δρακονταειδής Κων/νος και Σέρβος Κων/νος.
Το Δ.Σ. αφού έλαβε υπόψη του τα ανωτέρω 

ΚΑΤΑ ΠΛΕΙΟΨΗΦΙΑ ΑΠΟΦΑΣΙΖΕΙ

Την έγκριση συμμετοχής του Δήμου Λευκάδας στο νέο Δίκτυο ΔΑΦΝΗ με την επωνυμία «Δίκτυο Αειφόρων Νήσων Α.Ε. – Αναπτυξιακός Οργανισμός Τοπικής Αυτοδιοίκησης (Α.Ο.Τ.Α.), σύμφωνα με τα ανωτέρω.
       
Η απόφαση αυτή πήρε αρ.118/2024.
                 Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ
[image: image1.png]


[image: image2.png]| Y










3

